Държавен вестник, бр. 37, 2024 г., стр. 37

БРОЙ  37	
Д Ъ Р Ж А В Е Н  В Е С Т Н И К 	
СТР.  37  
хора (без дискриминация) до национално оп-
ределен набор от необходимите промотивни, 
превантивни, лечебни, рехабилитационни и 
палиативни здравни услуги; основни, без-
опасни, достъпни, ефективни и качествени 
лекарствени продукти и ваксини. Подчертава 
се необходимостта използването на тези услуги 
да не излага потребителите им на финансови 
затруднения, поставяйки специален фокус вър-
ху бедните, уязвимите и маргинализираните 
части от населението. Този достъп следва да 
се предоставя от устойчиви здравни системи, 
които се управляват и функционират добре и 
отговарят на потребностите на населението, 
позволяват отчетност, базирани са в общността, 
ориентирани са към хората и са способни да 
предоставят качествени здравни услуги, под-
крепени от компетентни здравни работници, 
адекватна здравна инфраструктура, нормативна 
рамка, достатъчно и устойчиво финансиране. 
Националните правителства са призовани да 
намерят най-добрите решения за прилагане на 
цялостни и приобщаващи подходи за запазване 
на универсалното здравно покритие при спешни 
ситуации, включително чрез международно 
сътрудничество, а нарастването на частните 
плащания за здравни услуги да бъде преуста-
новено чрез предвиждане на мерки за защита 
срещу финансов риск. С цел увеличаване на 
нивото на знания и вземане на информирани 
решения и подобряване на поведението, тър-
сещо здравни услуги, е изведена на преден 
план необходимостта от приоритизиране на 
здравната промоция и превенцията на забо-
лявания чрез политики в областта на общест-
веното здраве, добро управление на здравните 
системи, образование и здравна грамотност, 
като междусекторните действия се определят 
като водещи за подобряване на активния и 
здравословен начин на живот, включително 
физическа активност. Изрично се акцентира 
върху предприемането на мерки за намаляване 
на майчината, неонаталната и детската смърт-
ност и заболеваемост и увеличаване на достъпа 
до качествени здравни услуги за новородени 
и малки деца и жени преди, по време и след 
бременност и раждане. Същевременно изрично 
е отбелязана необходимостта от увеличаване на 
усилията за подобряване на здравословното и 
активно остаряване, поддържане и подобряване 
на качеството на живот на възрастните хора 
и отговор на техните потребности с акцент 
върху промотивните, превантивните, лечеб-
ните, рехабилитационните и палиативните 
грижи, както и специализираните грижи и 
устойчивото предоставяне на дългосрочни 
грижи в съответствие с националния контекст 
и приоритети. 
С цел превенция на избухването на пан-
демии, както и превенция на повторното 
възникване на ваксинопредотвратими заразни 
заболявания за всички, е изтъкната нуждата 
от укрепване на мониторинга върху общест-
веното здраве и системите за данни, подобря-
ване на капацитета за рутинни имунизации, 
включително чрез осигуряване на основана 
на доказателства информация за справяне с 
ваксинационната колебливост. Като част от 
универсалното здравно покритие е определено 
като наложително укрепването на усилията 
както за справяне със заразните заболявания, в 
това число ХИВ/СПИН, туберкулоза, малария 
и хепатит, така и за справяне с незаразните 
заболявания, включително сърдечносъдовите, 
онкологичните, хроничните респираторни 
заболявания и диабета. Подчертана е нуж-
дата от изпълнение на мерки за промоция и 
подобряване на психичното здраве и благо-
състояние, отбелязвайки основната роля на 
цялостните и интегрирани услуги за превенция 
(включително на суицидните състояния), ле-
чение на хора както с психични разстройства 
и психични състояния, така и с неврологични 
заболявания, осигуряване на психосоциална 
подкрепа, укрепване на превенцията на зло-
употреба със субстанции. 
Отделно е посочена потребността от оси-
гуряване на качествени стандарти за грижа 
и увеличаване на достъпа до здравни услуги 
за всички хора с увреждания, премахване 
на всички физически, поведенчески, социал-
ни, структурни и финансови бариери. За да 
предоставят адекватна финансова защита на 
населението, която да предотвратява отказ 
или отлагане ползването на здравни услуги 
поради финансови причини, държавите следва 
да прилагат ефикасни финансови политики в 
здравеопазването в тясно сътрудничество меж-
ду финансовите и здравните власти, насочени 
към обезпечаване на достатъчни национални 
средства за здравеопазването и приоритизира-
не на здравеопазването в обществените разходи 
при осигуряване на фискална устойчивост и 
адекватно увеличаване със специален фокус 
върху първичните здравни грижи. 
Идентифицирана е и нуждата от увеличава-
не на усилията за подобряване на дейностите 
по набиране и задържане на компетентни и 
мотивирани здравни работници, включително 
здравни работници в общността и специали-
сти по психично здраве, и насърчаване на 
стимулите за обезпечаване на равномерното 
разпределение на квалифицирани здравни 
специалисти, особено в селските и трудно-
достъпните региони, като сред ефективните 
мерки е поставен акцент върху осигуряване на 
достойни и безопасни условия на труд, защита 
от всички форми на насилие, атаки, тормоз 
и дискриминационни практики и подходящо 
възнаграждение.
В заключение, с цел подкрепа за регуляр-
ното проследяване на постигнатия напредък 
за универсално здравно покритие до 2030 г., 
е изтъкната необходимостта от поставяне